**ΟΜΑΔΙΚΕΣ ΕΡΓΑΣΙΕΣ**

|  |  |
| --- | --- |
| **1η ΟΜΑΔΑ** | Ποια στοιχεία προκύπτουν από το διήγημα για τη θέση της γυναίκας στην κοινωνία του Παπαδιαμάντη; Τεκμηριώστε τις θέσεις σας αναφερόμενοι σε συγκεκριμένα χωρία. Πότε οι γυναίκες ζούσαν καλύτερα, τότε ή σήμερα; |
| **2η ΟΜΑΔΑ** | Με βάση τα δύο κείμενα, σε ποια συμπεράσματα καταλήγετε για τη δομή και τα γνωρίσματα των πατριαρχικών οικογενειών; |
| **3η ΟΜΑΔΑ** | Δ. Χατζής: Μαργαρίτα Περδικάρη («Το τέλος της μικρής μας πόλης»)Όταν οι Γερμανοί την τουφέκισαν, στις αρχές του καλοκαιριού του 1944, λίγο πριν από την απελευθέρωση, η Μαρίνα δεν είχε πατήσει ακόμη τα είκοσι χρόνια της. Το λιγνό κορμί της βάσταξε απίστευτη αντοχή όλες τις κακουχίες της φυλακής, το στόμα της έμεινε κλεισμένο σ’ όλα τα μαρτύρια που μαθεύτηκε πως της κάνανε. Και στάθηκε μπροστά στο απόσπασμα χαμογελώντας το πικρό χαμόγελο των Περδικάρηδων. Αυτό το τελευταίο για το χαμόγελο το’ πε ο παπάς που, με την απαραίτητη παρουσία του στις θανατικές εκτελέσεις, επικυρώνει, στο όνομα του Καίσαρος, την απόδοση της ψυχής στον Θεό. Ο ίδιος είπε πως, όταν σήκωσαν τα ντουφέκια, η μικρή Μαργαρίτα κούνησε το χέρι της κι είπε ένα ακατανόητο ‘καληνύχτα’, μάλιστα δεν είπε καληνύχτα, είπε ακριβώς-«καληνύχτα ντε…»Ήταν η πρώτη γυναίκα στη δική μας πόλη που πέθανε με τέτοιον τρόπο. Ως τα τότε οι γυναίκες εκεί ξέρανε μόνο να πεθαίνουν αμίλητες στο κρεβάτι ή το στρώμα τους απ’ αρρώστιες κι από γεράματα, πέθαιναν πάνω στη γέννα ή τη λεχωνιά τους, από το μαράζι της φτώχειας, της κακής παντρειάς ή της ξενιτιάς των αντρών και των παιδιών τους- τέτοια πράγματα που ο καθένας τα βρίσκει πολύ φυσικά. Αν πεις και για τις γυναίκες των Περδικάρηδων από το δικό του το σόι, οι γυναίκες των Περδικάρηδων πέθαιναν από γεροντοχτικιό, από κρίσεις νευρικές και καρδιακές-γεροντοκόρες το πλείστον. Τελευταία στο σόι τους η Μαργαρίτα πέθανε κι αυτή ανυμέναια.Η στάση της Μαργαρίτας Περδικάρη απέναντι στη ζωή διαφέρει από τη συνηθισμένη στάση των γυναικών που την περιέβαλλαν στο οικογενειακό και κοινωνικό της περιβάλλον. Η Ρήνη στο εξεταζόμενο κείμενο διαφέρει πολύ από τις άλλες γυναίκες, προβάλλοντας ένα ριζοσπαστικό πρότυπο για την εποχή της. Να συγκρίνετε τις δύο γυναίκες. |
| **4η ΟΜΑΔΑ** | Να μελετήσετε από τη Νεοελληνική Λογοτεχνία **ένα** από τα ακόλουθα έργα:Α) Γ. Βιζυηνός, Το αμάρτημα της μητρός μουΒ) Στράτης Μυριβήλης, «Ζάβαλη Μάικω» (απόσπασμα από το μυθιστόρημα «η ζωή εν τάφω»Γ) Γ. Ρίτσος, «Επιτάφιος»Δ) Κ. Βάρναλης, «Οι πόνοι της Παναγιάς»Και να εντοπίσετε πώς εκφράζεται το πρόσωπο της μάνας, το πένθος και η ανθρωπιά. |
|  **5η ΟΜΑΔΑ** | * Να αναζητήσετε δέκα ποιήματα με θέμα τον έρωτα και να τα παρουσιάσετε στην τάξη εστιάζοντας στον τρόπο έκφρασης του συναισθήματος αυτού στα συγκεκριμένα ποιήματα. (μπορείτε να επιλέξετε από τα ποιήματα της Σαπφούς, του Ελύτη, του Σεφέρη, Λαμαρτίν, Μπωντλαίρ, Ελυάρ που περιέχονται σε σχολικά εγχειρίδια ή ποιητικές ανθολογίες)
* Να βρείτε και ποιήματα που έχουν μελοποιηθεί και να φτιάξετε ένα μουσικό αρχείο.
 |